31978L0507
L 155/31
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА КОМИСИЯТА
от 19 май 1978 година
за привеждане в съответствие с техническия прогрес на Директива 76/114/ЕИО на Съвета за сближаването на законодателствата на държавите-членки относно задължителните регистрационни табели и обозначения на моторни превозни средства и техните ремаркета, както и за тяхното разположение и метод на закрепване
(78/507/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 70/156/ЕИО на Съвета от 6 февруари 1970 г. за сближаването на законодателствата на държавите-членки относно типовото одобрение на моторни превозни средства и техните ремаркета (1), изменена с Акта за присъединяване, и по-специално членове 11, 12 и 13 от нея,
като взе предвид Директива 76/114/ЕИО на Съвета от 18 Декември 1975 г. за сближаването на законодателствата на държавите-членки относно задължителните регистрационни табели и обозначения на моторни превозни средства и техните ремаркета, както и за тяхното разположение и метод на закрепване (2),
като има предвид, че Международната организация по стандартизация (ISO) сега прие два международни стандарта относно световната система за класификация, позволяваща на производителя на превозни средства (3), а също така и дадено превозно средство (4) да бъдат идентифицирани; като има предвид, че следователно е препоръчително да се включи тази система за идентификация на производителя в Директива 76/114/ЕИО и в същото време да се приведат в съответствие изискванията от споменатата директива със стандарта ISO по отношение на идентификацията на дадено превозно средство;
като има предвид, че разпоредбите от настоящата директива са в съответствие със становището на Комитета за привеждане в съответствие с техническия прогрес на директиви, целящи премахването на техническите препятствия пред търговията в сектора на моторните превозни средства,
ПРИЕ НАСТОЯЩАТА ДИРЕКТИВА:
Член 1
Приложението към Директива 76/114/ЕИО се изменя, както е показано в приложението към настоящата директива.
Член 2
1. Считано от 1 октомври 1978 г. никоя държава-членка не може на основания, свързани със задължителните регистрационни табели и обозначения, тяхното разположение и метод на закрепване:
-
да откаже, по отношение на даден тип превозно средство, да предостави типово одобрение на ЕИО, да издаде документа, посочен в последното тире от член 10, параграф 1 на Директива 70/156/ЕИО, или да предостави национално типово одобрение, или
-
да забрани пускането в движение на превозни средства,
ако задължителните регистрационни табели и обозначения, тяхното разположение и метод на закрепване на такъв тип превозно средство или на такива превозни средства съответства на разпоредбите на Директива 76/114/ЕИО, изменена с настоящата директива.
2. Считано от 1 октомври 1981 г. държавите-членки:
-
не могат повече да издават документа, посочен в последното тире от член 10, параграф 1 на Директива 70/156/ЕИО, по отношение на даден тип превозно средство, на което задължителните регистрационни табели и обозначения, тяхното разположение и метод на закрепване не съответстват на разпоредбите на Директива 76/114/ЕИО, изменена с настоящата директива;
-
могат да откажат да предоставят национално типово одобрение по отношение на даден тип превозно средство, на което задължителните регистрационни табели и обозначения, тяхното разположение и метод на закрепване не съответстват на разпоредбите на Директива 76/114/ЕИО, изменена с настоящата директива.
3. Считано от 1 октомври 1981 г. държавите-членки могат за забранят пускането в движение на превозни средства, на които задължителните регистрационни табели и обозначения, тяхното разположение и метод на закрепване не съответстват на разпоредбите на Директива 76/114/ЕИО, изменена с настоящата директива.
Член 3
Държавите-членки въвеждат в действие необходимите законови, подзаконови и административни разпоредби, за да се съобразят с настоящата директива преди 1 октомври 1978 г. Те незабавно информират Комисията за това.
Член 4
Адресати на настоящата директива са държавите-членки.
Съставено в Брюксел на 19 май 1978 година.